open-index/open-wikipedia-markdown huggingface dataset:
Palmyreens

[duimnael|links|Tablet met ’n Palmyreense inskripsie in die [Louvre, Parys.]]

**Palmyreens** is ’n Wes-Aramese dialek wat in die vroeë eeue v.C. in die stad Palmyra, Sirië, gepraat is. Die ontwikkeling van kursiewe vorms van die Aramese alfabet het gelei tot die ontstaan van die Palmyreense alfabet.

## Sien ook 
* Aramees
* Geskiedenis van die alfabet
Sogdiese alfabet

Die **Sogdiese alfabet** is oorspronklik gebruik vir Sogdies, ’n taal in die Irannese taalfamilie wat deur die mense van Sogdiana gebruik is. Die alfabet is afgelei van die Siriese alfabet, op sy beurt ’n uitvloeisel van die Aramese alfabet. Die Sogdiese alfabet is een van drie skrifte waarin Sogdies geskryf is – die ander is die Manichese en die Siriese alfabet. Soos in Aramees is klinkers gewoonlik geskryf met die konsonante *’Ālap̄*, *Yōḏ* en *Waw*. Die alfabet het ook verskeie diakritiese tekens, wat onkonsekwent gebruik is. Dit is van regs na links geskryf.

Aramese logogramme kom ook in die alfabet voor – ’n oorblyfsel van die Aramese alfabet. Dié logogramme is meestal gebruik vir woorde soos voornaamwoorde, voorsetsels en  samestellings.

Die Boeddhistiese geskrifte is jonger en dateer uit omstreeks die 6de tot 8ste eeu. Hulle is tydens die eerste twee dekades van die 20ste eeu in een van die grotte van die Duisend Boeddhas in die Chinese provinsie Gansu gevind. Ander belangrike dokumente is in 1933 deur Sowjet-geleerdes in ’n fort in Noord-Tadjikistan gevind. Die meer as 70 dokumente is op baie verskillende soorte materiaal geskryf soos papier, sy, hout en leer. Volgens die datums daarop dateer hulle uit die 8ste eeu.

## Sien ook 
* Geskiedenis van die alfabet

## Verwysings 
: *15px Hierdie artikel is vertaal uit die Engelse Wikipedia*

## Eksterne skakels 
* Voorbeelde van Sogdies
* Antieke geskrifte
Oud-Oeigoerse alfabet

Die **Oud-Oeigoerse alfabet** is gebruik vir die skryf van Oud-Oeigoers, ’n variant van Oud-Turks wat ’n voorloper was van moderne Oeigoers. Dit is in die Tarim-kom (die hedendaagse Xinjiang-streek) in Wes-China gepraat. Die term "Oeigoers" wat vir die alfabet gebruik word, is misleidend aangesien die Oeigoere van Mongolië die Oud-Turkse rune-skrif gebruik het en eers die plaaslike taal en skrif aangeneem het toe hulle ná 840 na die Tarim-kom gemigreer het.

## Letters 
Die skrif was ’n aanpassing van die Sogdiese alfabet, wat 700 tot 800 jaar lank in die Tarim-kom gebruik is vir tekste van Boeddhisme, Manicheïsme en die Christendom. Die laaste bekende manuskripte dateer uit die 18de eeu. Dit was die prototipe vir die Mongoolse en Mantsjoe-alfabet.

Die Oud-Oegoerse skryfstelsel het nes in die Sogdiese alfabet lang klinkers aangedui, maar ook kortes. Die praktyk om nie klinkers te skryf nie, het eintlik heeltemal verdwyn in Oeigoers. Hoewel die skrif dus afstam van ’n Semitiese abjad, het dit ontwikkel in ’n ware alfabet.

Lêer:Uighur vert.gif

## Moderne Oeigoers 
Moderne Oeigoers in Xinjiang word in ’n Arabies–gebaseerde alfabet geskryf, maar Latyns- en Cyrillies-gebaseerde alfabette is ook in gebruik, veral buite Xinjiang.

## Sien ook 
Geskiedenis van die alfabet

## Verwysings 
## Eksterne skakels 
* Omniglot
* Voorbeelde van die Oud-Oeigoers alfabet

* 15px Hierdie artikel is vertaal uit die Engelse Wikipedia
Siriese alfabet

Die **Siriese alfabet** is ’n skryfstelsel wat vanaf omstreeks die 2de eeu v.C. hoofsaaklik gebruik word om die taal Siries te skryf. Dit is een van die Semitiese abjads wat regstreeks van die Aramese alfabet afgelei is en toon dus ooreenkomste met die Fenisiese, Hebreeuse, Arabiese en die tradisionele Mongoolse alfabet.

Siries word van regs na links geskryf. Dit is ’n kursiewe skrif waarvan sommige letters in ’n woord, maar nie almal nie, verbind word. Dit bestaan uit 22 letters, wat almal konsonante is. Die klinkers word deur die leser ingesit of met diakritiese tekens aangedui.

Drie letters dien as aanduiders van klinkers: ’Ālaph (ܐ), die eerste letter, verteenwoordig ’n glottale sluitklank, maar ook ’n klinker aan die begin of einde van ’n woord. Die letter *Waw* (ܘ) is die konsonant "w", maar kan ook die klinkers "o" en "u" voorstel. Net so kan *Yōdh* (ܝ) die konsonant "y" of die klinkers "i" en "e" voorstel. Die letters het nes in Hebreeus en Grieks ook syferwaardes.

## Vorms van die alfabet 
[duimnael|350px|Die beginwoorde van die [Bybelboek Johannes in, van bo na onder, Serṭā, Madnḥāyā en Esṭrangelā — *brēšiṯ iṯaw[hy]-[h]wā melṯā*, "in die begin was die Woord daar".]]
Daar is veral drie vorms van die Siriese alfabet.
; Esṭrangelā
Die oudste, klassieke vorm is Esṭrangelā (ܐܣܛܪܢܓܠܐ), moontlik van die Griekse byvoeglike naamwoord στρογγύλη (*strongylē*, "gerond"). Hoewel dit nie meer algemeen gebruik word nie, was daar sedert die 10de eeu ’n herlewing daarvan. Dit word dikwels in akademiese publikasies gebruik.

; Serṭā
Die Wes-Siriese dialek word gewoonlik geskryf in Serṭā (ܣܪܛܐ), ook bekend as Pšīṭā (ܦܫܝܛܐ, "eenvoudig"). Die Serṭā-styl het sedert die 8ste eeu gewild geraak, waarskynlik omdat minder perkament daarvoor nodig was.

; Madnḥāyā
Die Oos-Siriese dialek word gewoonlik in Madnḥāyā (ܡܕܢܚܝܐ, "Oosters") geskryf. Dit lyk meer soos Estrangelā as die Westerse skrif en is iewers tussenin. Dit gebruik punte bo en onder letters wat op ’n ouer stelsel gebaseer is. Daar word geglo dié manier om klinkers aan te dui het gelei tot die *Nikkoed*-tekens vir die skryf van Hebreeus.

## Letters 
Die onderstaande tabel dui die letters van die Siriese alfabet aan in hul losstaande vorm. Wanneer dit so geskryf word, word die letters *Kāp̄*, *Mīm* en *Nūn* gewoonlik geskryf met hul beginvorm vas aan hul eindvorm. Die letters *’Ālap̄*, *Dālaṯ*, *Hē*, *Waw*, *Zayn*, *Ṣāḏē*, *Rēš* en *Taw* word nie in ’n woord vas aan die opeenvolgende letter geskryf nie. Hulle word in die tabel aangedui met ’n asterisk (*).

## Unicode 
Die Siriese alfabet is tot die Unicode-standaard gevoeg in September 1999, met die uitreiking van weergawe 3.0. Die Unicode-blok daarvoor is U+0700–U+074F.

## Sien ook 
* Geskiedenis van die alfabet

## Verwysings 
## Eksterne skakels 
* Omniglot
* Siriese alfabet by Ancientscripts

* 15px Hierdie artikel is vertaal uit die Engelse Wikipedia
Meroïtiese alfabet

Die **Meroïtiese alfabet** is ’n skrif wat oorspronklik van Egiptiese hiërogliewe afgelei is om Meroïties, die taal van die Koninkryk van Meroë in die Soedan, te skryf. Dit is in omstreeks 700–300 v.C ontwikkel en kon ’n tyd lank ook gebruik gewees het om Oud-Nubies, die taal van Meroë se opvolger-koninkryke, te skryf. Die gebruik daarvan is beskryf deur die Griekse historikus Diodorus Siculus (omstreeks 50 v.C.).

As die Meroïtiese alfabet steeds in die Nubiese koninkryke gebruik is, is dit deur die Koptiese alfabet vervang deur die bekendstelling van die Christendom in Nubië in die 6de eeu n.C. Die Nubiese vorm van die Koptiese alfabet bevat drie Meroïtiese letters.

Die skrif is in deur Francis Llewellyn Griffith, ’n Britse Egiptoloog, ontsyfer op grond van die Meroïtiese spelling van Egiptiese name. Die Meroïtiese taal moet egter nog vertaal word.

## Unicode 
Die Meroïtiese skrif is tot die Unicode-standaard gevoeg in Januarie 2012, met die uitreiking van weergawe 6.1. Die Unicode-blok daarvoor is U+10980–U+1099FU+109A0–U+109FF.

## Sien ook 
* Geskiedenis van die alfabet

## Verwysings 
## Eksterne skakels 
* Antieke geskrifte
* Meroïtiese skryfstelsel 
* Omniglot

* 15px Hierdie artikel is vertaal uit die Engelse Wikipedia
Kharosthi

**Kharosthi** of **Kharoṣṭhī** is ’n antieke Indiese skrif wat deur die Gandhara-kultuur van die noordwestelike deel van Suid-Asië (hoofsaaklik hedendaagse Afganistan en Pakistan) gebruik is om Ghandari (’n dialek van Prakrit) en Sanskrit te skryf. Dit is ’n abugida, ’n soort lettergreepstelsel, wat van minstens die middel van die 3de eeu v.C. gebruik is totdat dit in omstreeks die 3de eeu n.C. uitgesterf het.

## Letters 
Kharosthi is meestal van regs na links geskryf, maar in sommige inskripsies is reeds van links na regs geskryf, ’n neiging wat algemeen was in latere Suid-Asiese skrifte. Elke lettergreep bestaan uit ’n konsonant en kort a-klank; ander klinkers word met leestekens aangedui. Onlangs is bewyse gevind dat die letters ’n volgorde gehad het wat nou bekend is as die "Arapacana"-alfabet is. Soos dit in Sanskrit-dokumente bewaar gebly het, is die volgorde:

: *a ra pa ca na la da ba ḍa ṣa va ta ya ṣṭa ka sa ma ga stha ja śva dha śa kha kṣa sta jñā rtha (*of* ha) bha cha sma hva tsa gha ṭha ṇa pha ska ysa śca ṭa ḍha*

Sommige variasies kom in bestaande dokumente voor in die getal en volgorde van die letters. Kharosthi het net een klinker gehad wat aan die begin van woorde gebruik is. Ander beginklinkers gebruik dieselfde teken met leestekens bygevoeg.

## Syfers 
Kharosthi het ’n stel syfers ingesluit wat herinner aan die Romeinse stelsel.

## Unicode 
Kharosthi is tot die Unicode-standaard gevoeg in Maart 2005, met die uitreiking van weergawe 4.1. Die Unicode-blokdaarvoor is U+10A00—U+10A5F.

## Sien ook 
* Geskiedenis van die alfabet

## Verwysings 
## Eksterne skakels 
* Lys van Kharosthi-inskripsies
* Omniglot
* 15px Hierdie artikel is vertaal uit die Engelse Wikipedia
Abecedarium

’n **Abecedarium** (afgelei van ABCD) is ’n inskripsie wat die letters van die alfabet weergee, feitlik altyd in die regte volgorde. 

Sommige abecedaria sluit ou letters in wat nie in ander inskripsies voorkom nie. Die abecedaria in die Etruskiese alfabet van Marsiliana in Italië, wat uit omstreeks 700 v.C. dateer, sluit die letters B, D en O in wat klanke voorstel wat nie in Etruskies voorgekom het nie en dus nie in ander Etruskiese inskripsies gebruik is nie. Ander, soos Safaïtiese inskripsies, in ’n ou Noord-Arabiese dialek, gee die letters in verskillende volgordes aan, wat waarskynlik beteken dat die skrif nie formeel geleer is nie.
Robert Ebersohn

**Robert Ebersohn** (gebore in Bloemfontein, 22 Februarie 1989) is ’n rugbyspeler wat voorheen vir die Cheetahs op senter gespeel het in die Superrugbyreeks en vir die Vrystaat Cheetahs in die Curriebekerreeks.  Ebersohn was kaptein van die Suid-Afrikaanse onder 20-span en het ook vir die Blitsbokke (die nasionale Sewesspan) uitgedraf.

## Eksterne  skakels 
*
* Ebersohn se profiel op itsrugby
Pieter van Zyl

**Pieter van Zyl** (gebore in Pretoria, 14 September 1989) is ’n rugbyspeler wat op skrumskakel vir die Bulls in Superrugby speel, asook vir die Blou Bulle in die Curriebekerreeks.

Hy maak sy toetsdebuut vir die Springbokke op 15 Junie 2013 teen die Skotte in Nelspruit op die ouderdom van 23 jaar.

## Eksterne  skakels 
*
*Van Zyl se profiel op itsrugby.co.uk
Hennie Daniller

**Hennie Daniller** (gebore in Kaapstad, 5 April 1984) is ’n Suid-Afrikaanse rugbyspeler wat vir die Cheetahs as ’n heelagter speel in die Superrugbyreeks en vir die Vrystaat Cheetahs in die Curriebekerreeks. Daniller is in 2003 gekies vir die Suid-Afrikaanse onder 19-span vir die Wêrekdkampioenskap.  Hy het ook in 2005 vir die Suid-Afrikaanse onder 21-span by die IRR Wêreldkampioenskap gespeel.

Daniller het in 2014 aangekondig dat hy ’n kontrak met die Italiaanse klub Zebre geteken het.

## Eksterne  skakels 
* 
* Daniller se profiel by www.itsrugby.co.uk
Dannebrog (jag)

duimnael|regs|Die *Dannebrog*

Die **Kroonjag Dannebrog** word in 1931 deur Koningin Alexandrine in Kopenhagen gedoop en onderneem op 26 Mei 1932 haar nooiensvaart. *Dannebrog* dien tans as amptelike en private woning van die koningspaar en die ander koninklike familielede tydens amptelike oorsese besoeke of gedurende somervaarte op tuiswaters. Die Kroonjag word gelyktydig vir partollering  en seereddingsdiens ingespan en kan ook as hospitaalskip dien.

*Dannebrog* is in 1931–1932 by die Kopenhaagse Marinewerf gebou om die vorige koninklike vaartuig, die ratboot *Dannebrog* van 1879, te vervang.

Die skeepsromp is gebou van geklinkte staal op 'n dwarsraamwerk. Die jag het 'n klipperboeg en elliptiese agterstewe. Van buite kan die Kroonjag in twee seksies verdeel word. Voor die skoorsteen is daar ruimte vir die bemanningskajuit, vrag en enjin. Agter is die koninklike afdeling waar pasiënte versorg kan word sou dit as hospitaalskip moet dien. Tydens besoeke aan Deense en buitelandse hawens word die geslote agterdek vir onthale benut.

Die koninklike verblyfruimte bestaan uit die Koningin en Prinsgemaal se studeerkamers, eetsalon, geselskapsaal, slaapkamers ens.
Haar Majesteit die Koningin en Sy Koninklike Hoogheid die Prinsgemaal het persoonlike aandag geskenk aan die binneversiering,  meublement en algemene uitrusting.  Die koninklike afdeling bevat meubels en uitrusting afkomstig van die voormalige koninklike vaartuig uit 1897.

Die Kroonjag Dannebrog is 'n selfstandige kommando (geadministreer deur die Koningin se Jagkaptein)  wat deel van die Koninklike Hofhouding uitmaak. Dannebrog se voltallige bemanning bestaan uit nege offisiere, sewe sersante, twee konstabels en 38 weerpligtiges; almal uitgesogte vlootslui. Die offisiere doen gewoonlik twee tot vier jaar diens, terwyl opgeroepte weerpligtiges slegs een somer aan boord is.

Sedert die vlag in 1932 gehys is, het die jag meer as 400 000 seemyl afgelê en die meeste hawens van Denemarke, Groenland en die Faroëreilande besoek. Die jag het ook ander Europese hawens aangedoen, vernaamlik Frankryk. Dit het oor die waters van die Amerikaanse Ooskus, Middellandse en Karibiese See gevaar.

## Afmetings van die Kroonjag 
* Lengte: 78,43 meter
* Breedte: 10,40 meter
* Diepgang: 3,95 meter
* Mashoogte: 23,00 meter
* Waterverplasing, volgelaaide vrag: 1 238 ton
* Hoofaandrywing: Twee dieselenjins, B&W Alpha Diesel, tipe 6T23L-KVO, 870 pk. (649 kW) elk
* Hulpaandrywing: Drie dieselenjins, SCANIA, tipe DS11ol MO 1, 136 kW elk
* Snelheid: 13,5 knope (25,0&nbsp;km/h)
* Vaarbereik: 3 600 seemyl (6 700&nbsp;km)

Die skip is tussen 1980 en 1981 grondig versien.

Lêer:Royal visit in Vágur.2.jpg|*Dannebrog* besoek die Faroëreilande in 2005
Lêer:Royal visit.Vágur.1.jpg|*Dannebrog* en die koninklike familie lê besoek af in Vágur
Lêer:Sønderborg.jpg|*Dannebrog* besoek Sønderborg
Lêer:Royal ship.2.jpg|Twee lede van *Dannebrog* se bemanning

## Eksterne verwysings 
* Vertaal vanaf Kongehuset.dk – Die Deense Vorstehuis se amptelike webtuiste
Rayno Benjamin

**Rayno Benjamin** (gebore in Vredenburg, 3 Augustus 1983) is ’n rugbyspeler wat tot 2017 vir die  op vleuel gespeel het in die Superrugbyreeks en vir die Vrystaat Cheetahs in die Curriebekerreeks. 

Vir die 2018-seisoen keer hy terug na die Boland Kavaliers.

Benjamin het Suid-Afrika van 2006 tot 2009 in Sewesrugby verteenwoordig.

## Eksterne  skakels 
*
Oud-Hongaarse skrif

Die **Oud-Hongaarse alfabet** is ’n skryfstelsel wat die Hongare in die 8ste tot 10de eeu gebruik het.
In moderne Hongaars is die skrif bekend as *rovásírás* of *székely rovásírás*; kortweg word dit *rovás* ("kepe") genoem omdat die skrif gewoonlik op stokke of hout uitgekerf is. Omdat dit taamlik soos die Germaanse runes lyk, word dit ook soms ’n runeskrif genoem.

Daar word geglo die skrif het ontstaan uit die Oud-Turkse skrif en dat dit teen die 9de eeu in gebruik was. Die Hongare het hulle in 895 in die Pannoniese Laagvlakte gevestig. Toe die Koninkryk van Hongarye in 1000 n.C. gestig en die Christelike geloof aanvaar is, het die Latynse alfabet die Oud-Hongaarse skrif vervang.

## Letters 
Die Oud-Hongaarse alfabet het uit 42 letters bestaan. Nes in Oud-Turks, was daar twee soorte konsonante, dié vir voorklinkers (e, ë, é, i, í, ö, ő, ü, ű) en dié vir agterklinkers (a, á, o, ó, u, ú).

400px|

Die Hongaarse skrif het ook aparte, nie-alfabetiese runes bevat. Verdere navorsing is nodig om hul oorsprong en tradisionele gebruik te bepaal. ’n Paar voorbeelde:

200px|Capita dictionum

## Unicode 
Die Unicode-blokke U+10C80-10CFFOld is voorlopig toegeken aan Oud-Hongaars.

## Sien ook 
Geskiedenis van die alfabet

## Eksterne skakels 
* Hongaarse runes by Omniglot
* RovasPedia

* 15px Hierdie artikel is vertaal uit die Engelse Wikipedia
Ballymorestadion

Die **Ballymorestadion** is ’n stadion in Herston, ’n voorstad van Brisbane in Queensland, Australië, wat vir sport en kulturele aangeleenthede aangewend word. Dit was die tuisveld van die Queensland Reds tot 2004. Die Ballymorestadion sal ook tydens die Olimpiese Somerspele 2032 ingespan word.

## Wedstryde 
### Rugbywêreldbeker 1987 
## Eksterne skakels 
*  Ballymore Herontwikkelingsvoorstel 
*  Ballymorestadion by Austadiums
*  “Allernuutste” rugbysentrum voorgestel vir Ballymore
Oud-Permiese alfabet

Die **Oud-Permiese alfabet**, ook **Aboer** of **Anboer** genoem, is ’n "hoogs idiosinkratiese aanpassing"  van die Cyrilliese alfabet wat gebruik is vir die skryf van Middeleeuse Komi (Permies).

## Geskiedenis 
Die alfabet is in 1372 ontwerp deur ’n Russiese sendeling, Stepan Chrap, ook bekend as sint Stefanus van Perm. Die naam "Aboer" of "Anboer" is afgelei van die eerste twee letters van die alfabet, *An* en *Boer*. Die alfabet is ’n aanpassing van die Cyrilliese en Griekse alfabet en stamtekens van die Komi-volk wat baie soos runes gelyk het omdat hulle uitgekerf eerder as geskryf is.

Die alfabet is tot in die 17de eeu gebruik, toe dit deur die Cyrilliese alfabet vervang is. 26 April, die dag van sint Stefanus van Perm, word gevier as Dag van die Oud-Permiese Alfabet.

## Betekenis 
Die Aboer-inskripsies is van die oudstes in die Oeraalse tale. Die enigste ouer inskripsies is Hongaarse dokumente, eers in die Oud-Hongaarse skrif en later in die Latynse alfabet.

## Sien ook 
Geskiedenis van die alfabet

## Verwysings 
## Eksterne skakels 
* Aboer 
* Aboer by Omniglot
* 15px Hierdie artikel is vertaal uit die Engelse Wikipedia
Polo

[duimnael|[Piktogram wat polo aandui]]
duimnael|'n Polowedstryd word gespeel
[duimnael|Naqsh-e Jahan-plein in [Isfahan is oorspronklik as 'n koninklike poloveld aangelê]]
[duimnael|'n Polotoernooi in [Argentinië]]

**Polo** is 'n balspel wat deur twee spanne van vier spelers te perd op 'n veld van 300x200 meter gespeel word. Die ruiter is uitgerus met 'n bamboesstok (*mallet*) met 'n sigaaragtige dwarshout aan sy punt, sodat hy die bal op die grond kan speel sonder om af te klim. Die spel vereis uitstekende ruiterskap en balvaardigheid.

## Geskiedenis 
### Oorsprong 
Polo het sy oorsprong in antieke Persië, waar sy gedokumenteerde geskiedenis na die 5de eeu v.C. teruggevoer kan word. Polosport was aanvanklik 'n militêre oefenspel vir kavallerie-eenhede soos koninklike gardes of ander elitetroepe. Vir die krygers van plaaslike stamme, wat dit met spanne van 100 ruiters elk gespeel het, was polo 'n soort miniatuurveldslag.

Gaandeweg het polo in Iran 'n nasionale sport geword wat gewoonlik deur adellikes beoefen is – met sowel manlike as vroulike spelers, soos uit verwysings na die koningin en haar hofdames blyk wat in die 6de eeu n.C. teen koning Khosrau II en sy hof gespeel het. Die Persiese literatuur en kuns is 'n ryke bron van inligting oor polosport in die antieke tydperk.

Ferdausi, die befaamde Iranse digter en geskiedkundige, beskryf in sy 9de eeuse koninklike heldedig *Sjahnameh* 'n aantal koninklike polotoernooie. In die oudste verhaal gee die digter 'n romantiserende beskrywing van 'n internasionale toernooi waarin 'n Turaanse span teen die aanhangers van Siyâvash, 'n legendariese Iranse prins uit die vroeë periode van die Persiese Ryk, meegeding het. Die digter verwys op welsprekende wyse na Siyâvash se bekwaamheid op die poloveld.

Ferdausi berig ook van Sjapoer II, 'n 4de eeuse heerser van die Sassaniede-dinastie, wat reeds op sewejarige leeftyd geleer het hoe om polo te speel. Die uitgestrekte Naqsh-i Jahan-plein in die Iranse metropool Isfahan is oorspronklik deur koning Abbas I in die 17de eeu as poloveld aangelê.

Die geesdrif vir polo het vanuit Persië na ander dele van Asië soos die Indiese subkontinent versprei. Sultan Qutb-ud-din Aibak, die Turkiese keiser van Noord-Indië, het slegs vier jaar tussen 1206 en 1210 geregeer nadat hy tydens 'n polotoernooi verongeluk en gesterf het. In die middeleeue het polo ook in die Bisantynse Ryk gewild geraak waar die sport *tzykanion* genoem is. Saam met die uitbreiding van Islam het die sport verder uitgebrei na Egipte en die Levant. Bekende sultans soos Saladin en die Baibars het polo as sport beoefen en by hulle hof bevorder.

In China het polo in die tyd van die Tang-dinastie gewild geraak. Polotonele is dikwels op skilderye en standbeelde uitgebeeld. As oefenspel vir kavallerie-eenhede het polo in die middeleeue in die hele Asië tussen Konstantinopel en Japan 'n belangrike rol gespeel. Daar word dikwels na polo as die "koninklike spel" verwys.

## Verwysings 
## Eksterne skakels
Sias Ebersohn

**Sias Ebersohn** (gebore in Bloemfontein, 23 Februarie 1989) is ’n rugbyspeler wat vir die Cheetahs as ’n losskakel speel in die Superrugbyreeks en vir die Vrystaat Cheetahs in die Curriebekerreeks. Ebersohn het Suid-Afrika as 'n Junior Bok verteenwoordig by die IRR Junior Wêreldkampioenskap in 2008 en 2009.

Ebersohn het oorsee gespeel vir die Australiese Force nadat hy 'n kontrak geteken het vir die 2013 tot 2015 Superrugbyseisoene.

Hy keer middel-2015 terug na Bloemfontein vir die Curriebekerseisoen, en sal in 2016 weer vir die Cheetahs uitdraf in Superrugby.

## Eksterne skakels 
* 
* itsrugby.co.uk profiel
Engadin

[duimnael|regs|Die mere van die Bo-Engadin met [St. Moritz]] 
[duimnael|Die [Engadinerhuis, die plaaslike variant van 'n plaashuis waarin woonvertrekke, skure en stalle onder een dak gehuisves is]] 
Die **Engadin** (Retoromaans: *Engiadina*, Italiaans: *Engadina*; afgelei van die Retoromaanse naam van die Inn-rivier, *En*, letterlik "Tuin van die Inn") is 'n lang uitgestrekte vallei in die Switserse Alpe wat in die suidoostelike kanton Groubunderland geleë is. Die vallei loop saam met die Inn-rivierloop oor 'n lengte van 80 kilometer vanaf sy bron by die Maloja-bergpas in noord-oostelike rigting totdat dit na Oostenryk vloei. Die vallei word onderverdeel in die Bo- en Neder-Engadin.

Die Engadin-vallei, een van die hoogs geleë bewoonde bergvalleie in Europa, word aan alle kante deur hoë bergpieke beskerm en staan dus bekend vir sy sonnige klimaat. Sy natuurskoon en die groot verskeidenheid buitelugaktiwiteite het van die Engadin 'n gewilde toeristetrekpleister gemaak.

## Eksterne skakels
Nabatese alfabet

Die **Nabatese** of **Nabateïese alfabet** is ’n abjad (konsonantale alfabet) wat vanaf die 2de eeu v.C. deur die Nabateërs, ’n antieke volk van Jordanië, gebruik is om hul taal te skryf. Belangrike inskripsies in die Nabatese alfabet is in Petra, Jordanië, gevind. Die alfabet is van die Siriese alfabet afgelei, wat op sy beurt van die Aramese alfabet afgelei is. ’n Kursiewe vorm van Nabatees het vanaf die 4de eeu n.C. in die Arabiese alfabet ontwikkel., en die lettervorms is dus tussen dié van Arabies en die meer noordelike Semitiese skrifte soos die Hebreeuse alfabet.

## Sien ook 
* Geskiedenis van die alfabet

## Verwysings 
: *15px Hierdie artikel is vertaal uit die Engelse Wikipedia*
А (Cyrillies)

**А** (kleinletter: **а**) is ’n letter van die Cyrilliese alfabet en moenie verwar word met A in die Latynse alfabet nie. Dit word uitgespreek as /a/ in Russies, Serwies, Masedonies en Bulgaars of as /ə/ in Tsjetsjnies. Dit is afgelei van die Griekse letter alfa (Α&nbsp;α).

In die ou Cyrilliese alfabet was die letter se naam *az* (азъ) en het dit ’n syferwaarde van 1 gehad.
Б

duimnael|100px|links|Gedrukte vorms van Б.
**Б** (kleinletter: **б**) is ’n letter van die Cyrilliese alfabet. Dit word uitgespreek as "b" en in Afrikaans getranslitereer as B/b. In die ou Cyrilliese alfabet was die letter se naam *boeki* (бѹкы). Dit moenie verwar word met die Cyrilliese letter (В&nbsp;в), wat as "w" uitgespreek word nie. Beide Б en В is afgelei van die Griekse letter beta (Β&nbsp;β).

Die kleinletter lyk amper soos die syfer 6 of soms, veral in geskrewe vorm, soos die Griekse onderkas-delta (δ).
Ashley Johnson

: *Hierdie artikel handel oor die rugbyspeler. Vir die Amerikaanse aktrise, sien Ashley Johnson (aktrise).*

**Ashley Johnson** (gebore in Wynberg, 16 Mei 1986) is ’n Suid-Afrikaanse rugbyspeler wat vir die Cheetahs as ’n losvoorspeler speel in die Curriebeker en die Superrugbyreeks.  Hy het vir Suid-Afrika in die IRR Onder 21 Wêreldkampioenskap gespeel. In 2008 het hy vir die Opkomende Bokke gespeel in die Nasiesbeker en in 2009 is hy ingesluit in die Springbokgroep wat oorsee getoer het.  Hy het sy eerste wedstryd in die Springboktrui in 2009 gespeel maar het eers in 2011 sy eerste toets gespeel, tydens die Drienasiesreeks.

Johnson was ook kaptein van Peter de Villiers se Southern Spears wat nooit in die Superrugbykompetisie deelgeneem het nie.  Dié span het uiteindelik die Southern Kings geword.

## Verwysings 
## Eksterne skakels 
* 
* Ashley Johnson by itsrugby.co.uk
В (Cyrillies)

**В** (kleinletter: **в**) is ’n letter van die Cyrilliese alfabet en moenie met die Cyrilliese Б of die Latynse B&nbsp;b verwar word nie. Dit word uitgespreek soos die Afrikaanse letter "w" en word gebruik in Russies, Oekraïens, Belarussies en Serwies. In die ou Cyrilliese alfabet was die letter se naam *wede* (вѣдѣ) en het dit ’n syferwaarde van 2 gehad.

Beide В en Б is afgelei van die Griekse letter beta (Β&nbsp;β).
Г

**Г** (kleinletter: **г**) is ’n letter van die Cyrilliese alfabet. Dit word uitgespreek as /g/ of /ɦ/, na gelang van die taal. Dit word gewoonlik getranslitereer met die Latynse letter G, maar vir Oekraïense, Belarussiese en Roeteense name en woorde word H gebruik. 

In die ou Cyrilliese alfabet was die letter se naam *glagol* (глаголь) en het dit ’n syferwaarde van 3 gehad.
Д

**Д** (kleinletter: **д**) is ’n letter van die Cyrilliese alfabet. Dit is afgelei van die Griekse letter delta (Δ&nbsp;δ) en word uitgespreek as /d/. In die ou Cyrilliese alfabet was die letter se naam *dobro* (добро) en het dit ’n syferwaarde van 4 gehad. 

In kursiewe en geskrewe vorm het die kleinletter twee vorme: ***д*** of ***g***.
Ђ

**Ђ** (kleinletter: ђ) is ’n letter van die Cyrilliese alfabet wat in Serwies gebruik word. Dit word uitgespreek as /dʑ/.
Ѓ

**Ѓ** (kleinletter: ѓ) is ’n letter van die Cyrilliese alfabet wat in Masedonies gebruik word. Dit word as /ɟ/ of /dʑ/ uitgespreek en moenie met die ander Cyrilliese letters Г en Ґ verwar word nie.
Е (Cyrillies)

**Е** (kleinletter: е) is ’n letter van die Cyrilliese alfabet en moenie met die letter E in die Latynse alfabet verwar word nie. In Bulgaars, Masedonies, Serwies en Oekraïens word dit /e/ of /ɛ/ uitgespreek en in Russies en Belarussies as /jɛ/ (of /i/ as dit onbeklemtoon is). In die ou Cyrilliese alfabet was die letter se naam *jest* (ѥстъ) en het dit ’n syferwaarde van 5 gehad.
Krokodilrivier (Limpopo)

:''Hierdie is 'n artikel oor die Krokodilrivier, 'n sytak van die Limpopo. Vir die Krokodilrivier wat aansluit by die Komatirivier, sien Krokodilrivier (Mpumalanga).

Die **Krokodilrivier** is 'n takrivier van die Limpoporivier wat in Roodepoort, Gauteng ontspring en noord vloei tot dit by die Maricorivier aansluit, om die Limpoporivier te vorm. Die opvanggebied van die Krokodil word op 29&nbsp; 572 km2 geskat.

## Ontstaan en roete 
Die oorsprong van die Krokodilrivier is net noord van Ontdekkersweg by Witpoortjiestasie in Krugersdorp. Hier is die rivier nog 'n klein stroompie genaamd *Muldersdrif se Loop*. Dit vloei noord, oor die Witpoortjie-waterval in die Walter Sisulu Nasionale Botaniese Tuin in Roodepoort en onderdeur die N14 nasionale pad by Muldersdrift.

Hiervandaan kronkel die rivier nog noordwaarts, verby die Lanseria-lughawe en vloei in die Hartbeespoortdam in. Anderkant die dam hou die rivier noordwes, verby Brits en deur die Rooikoppiesdam. 

Die rivier vloei steeds noordwes, suid verby Thabazimbi tot waar dit met die Maricorivier saamvloei om die Limpoporivier te word, net wes van 'n gehuggie *Rooibokkraal* op die grens van Botswana en Suid-Afrika. 

[duimnael|links|Uitsig oor [Hartbeespoortdam]]

## Verwysings
Ѕ (Cyrillies)

**Ѕ** (kleinletter: ѕ) is ’n letter van die Cyrilliese alfabet wat nog net in Masedonies gebruik word en moenie met die letter S in die Latynse alfabet verwar word nie. Dit word uitgespreek as /dz/ en is voorheen ook in Russies en Oekraïens gebruik. In die ou Cyrilliese alfabet was die letter se naam *dzjelo* (ѕѣло) en het dit ’n syferwaarde van 6 gehad.
З

**З** (kleinletter: з) is ’n letter van die Cyrilliese alfabet en moenie met die syfer 3 verwar word nie. Dit word uitgespreek as /z/. In die ou Cyrilliese alfabet was die letter se naam *zemlja* (зємліа) en het dit ’n syferwaarde van 7 gehad.
Ж

**Ж** (kleinletter: ж) is ’n letter van die Cyrilliese alfabet. Dit word uitgespreek as /ʒ/ of /ʐ/, na gelang van die taal. Sy naam in die ou Cyrilliese alfabet was "zjiwjete" (живѣтє).
Є

**Є** (kleinletter: є) is ’n letter van die Cyrilliese alfabet wat net in Oekraïens gebruik word. Dit staan vir ’n "e" met ’n j-klank vooraan; dit stem dus ooreen met die Russiese "е" en Serwiese "je". Die letter is ook in Ou Kerkslawies gebruik.
Й

**Й** (kleinletter: й) is ’n letter van die Cyrilliese alfabet wat in Russies, Oekraïens en Bulgaars gebruik word. Dit word "kort&nbsp;I" (Russies: И&nbsp;краткое, *I&nbsp;kratkoje*; Bulgaars: И&nbsp;кратко, *I&nbsp;kratko*) genoem en uitgespreek as /j/. Hoewel die letter al in omstreeks die 15de eeu gebruik is, het dit eers in die 1930's amptelike status gekry.
Ј (Cyrillies)

**Ј** (kleinletter: ј) is ’n letter van die Cyrilliese alfabet wat in Serwies, Masedonies en Azerbeidjans gebruik word en moenie met die letter J in die Latynse alfabet verwar word nie. Dit word uitgespreek as /j/.
Maritzburg United

**Maritzburg United** is 'n sokkerspan in Pietermaritzburg, wat in die National First Division speel. Sedert 2005 speel *United* professioneel sokker, nadat hulle Tembisa Classic se lisensie oorgeneem het. Die span speel sy tuiswedstryde in die Harry Gwala Stadion, waar 12&nbsp;000 mense die wedstryd kan aanskou.

* Maritzburg United Vs SuperSport United: 2022

## Erelys 
* **Kampioen Eerste Afdeling (1)**
: 2007/08

## Bekende sokkerspelers 
*  Gordon Igesund
*  Trott Moloto
*  Boebie Solomons
Ї (Cyrillies)

**Ї** (kleinletter: ї) is ’n letter van die Cyrilliese alfabet wat in Oekraïens gebruik word en moenie met die Afrikaanse letter I met ’n deelteken verwar word nie. Dit word uitgespreek as /ji/.
Л

**Л** (kleinletter: **л**) is ’n letter van die Cyrilliese alfabet. Dit word uitgespreek as /l/. Dit moenie met die Cyrilliese letter П (identies aan die Griekse letter П (pi)) verwar word nie. In die ou Cyrilliese alfabet was die letter se naam *ljoedije* (людьѥ) en het dit ’n syferwaarde van 30 gehad.

## Sien ook 
* Љ, 'n kombinasie van Л en Ь
Љ

**Љ** (kleinletter: љ) is ’n letter van die Cyrilliese alfabet wat in Serwies en Masedonies gebruik word. Dit word uitgespreek as /ʎ/. Dit is ’n kombinasie van die letter Л en die sagte teken Ь.
М (Cyrillies)

**М** (kleinletter: м) is ’n letter van die Cyrilliese alfabet en moenie met die letter M/m in die Latynse alfabet verwar word nie. Dit word uitgespreek as /m/. In die ou Cyrilliese alfabet was die letter se naam *misljete* (мыслѣтє) en het dit ’n syferwaarde van 40 gehad.
Platinum Stars

**Platinum Stars** is 'n professionele sokkerspan in Rustenburg, wat in die Premier Sokkerliga speel. *Dikwena* (Tswana vir *Krokodille*, die bynaam van die span) speel sy tuiswedstryde in die Royal Bafokeng-stadion, wat sedert die FIFA Sokker-Wêreldbekertoernooi in 2010 42&nbsp;000 sitplekke het.

Tot 2007 het die span *Silver Stars* geheet.

## Erelys 
* **Kampioen Eerste Afdeling (1)**
: 2002/03

## Bekende sokkerspelers 
*  Stanley Kgatla
*  Manqoba Kunene
Matilde Camus

**Matilde Camus**  (gebore: 26 September 1919 in Santander, Kantabrië;  † 28 April 2012 in Santander, Kantabrië) was 'n Spaanse skrywer en digter.

## Poësie 
**Voces* (1969). 
**Vuelo de estrellas* (1969). 
**Manantial de amor* (1972). 
**Bestiario poético* (1973). 
**Templo del Alba* (1974). 
**Siempre amor* (1976). 
**Cancionero de Liébana* (1977). 
**Corcel en el tiempo* (1979). 
**Perfiles* (1980). 
**He seguido tus huellas* (1981). 
**Testigo de tu marcha* (1981). 
**Testimonio* (1982). 
**La preocupación de Miguel Ángel* (1982). 
**Tierra de palabras* (1983). 
**Coral montesino* (1983). 
**Raíz del recuerdo* (1984). 
**Cristales como enigmas* (1985). 
**Sin teclado de fiebre* (1986). 
**Santander en mi sentir* (1989). 
**Sin alcanzar la luz* (1989). 
**El color de mi cristal* (1990). 
**Tierra de mi Cantabria* (1991).
**Amor dorado* (1993). 
**Ronda de azules* (1994).
**Vuelo de la mente* (1995). 
**Reflexiones a medianoche* (1996). 
**Mundo interior* (1997). 
**Fuerza creativa* (1998). 
**Clamor del pensamiento* (1999). 
**Cancionero multicolor* (1999). 
**La estrellita Giroldina* (1999). 
**Prisma de emociones* (2000). 
**Vivir, soñar, sentir* (2005).
**Cancionero de Liébana* (2006).
**Motivos alicantinos*.

## Eksterne skakels 
* "Matilde Camus"
Њ

**Њ** (kleinletter: њ) is ’n letter van die Cyrilliese alfabet wat in Serwies en Masedonies gebruik word. Dit word uitgespreek as /ɲ/. Dit is ’n samestelling van die letter Н en die "sagte teken", ь.
Blackburn Rovers (Suid-Afrika)

**Blackburn Rovers** is 'n sokkerspan in Durban, wat in die Nasionale Eerste Afdeling speel. Die span se tuisveld is die Sugar Ray Xulu-stadion, wat 'n kapasiteit van 6&nbsp;500 toeskouers het.

*Amarover* is vernoem na die Engelse Premier League span Blackburn Rovers F.C..
І (Cyrillies)

**І** (kleinletter: і) is ’n letter van die Cyrilliese alfabet wat in Oekraïens, Belarussies en Kasaks gebruik word, en moenie met die letter I in die Latynse alfabet verwar word nie. Dit word uitgespreek as /i/.
Blackburn Rovers F.C.

**Blackburn Rovers** is 'n sokkerspan uit die Engelse dorp Blackburn wat in die Premier League speel. Die klub speel sedert 1890 op Ewood Park (kapasiteit: 31.000). Die span het drie keer die Engelse kampioenskap gewen (die laatste keer in 1995).
Die Suid-Afrikaanse span Blackburn Rovers is vernoem na hierdie klub.

## Erelys 
* **Kampioen van Engeland (1)**
: 1911/12, 1913/14, 1994/95
: (naaswenner (1): 1992/93)
* **FA Cup (6)**
: 1884, 1885, 1886, 1890, 1891, 1928
: (naaswenner (2): 1882, 1960)
* **League Cup (1)**
: 2002
* **Charity Shield (1)**
: 1912
: (naaswenner (3): 1928, 1994, 1995)
* **Intertoto-beker (1)**
: 2007

## Bekende spelers en afrigters 
### Spelers 
*  Markus Babbel
*  Craig Bellamy
*  Andy Cole
*  Elrio van Heerden
*  Benni McCarthy
*  Aaron Mokoena
*  Roque Santa Cruz
*  Alan Shearer
*  Dwight Yorke

### Afrigters 
*  Kenny Dalglish
И

**И** (kleinletter: и) is ’n letter van die Cyrilliese alfabet. Dit word uitgespreek as /i/ in Russies, Bulgaars, Serwies en Masedonies en as /ɪ/ in Oekraïens. Soms word dit in Russies ook as /ɨ/ uitgespreek. In die ou Cyrilliese alfabet was die letter se naam *izje* of *ik* (ижє, икъ) en het dit ’n syferwaarde van 8 gehad.
Krokodilrivier (Mpumalanga)

:''Vir die "Krokodilrivier", 'n sytak van die Limpopo, sien Krokodilrivier (Limpopo).''

Die **Krokodilrivier** is 'n groot rivier wat deur Mpumalanga, Suid-Afrika vloei.

## Oorsprong en roete 
Die **Krokodilrivier** ontspring in die Steenkampsberge noord van Dullstroom, Mpumalanga, en is 'n takrivier van die Komatirivier. Dit staan ook bekend as die Krokodilrivier (Oos) om verwarring te voorkom met die 
Krokodilrivier in die weste van die ou Transvaal.

[duimnael|links|300px|Krokodilrivier vanuit [Marlothpark gesien.]]

Die Krokodilrivier in Mpumalanga het 'n opvanggebied van 10 446 km2. Stroomop is die gewilde forelhengelplekke rondom Dullstroom. Na die Kwenadam vloei die rivier deur Schoemanskloof, oor die Montrose-waterval na die Laeveldse landbougebied. Die stelselmatige afname in die rivier se volume is waarskynlik a.g.v. wateronttrekking vir landboubesproeiing en natlei van vrugteboorde. Daarna vloei dit deur Nelspruit se nywerheidsgebied, dan langs die suidelike Krugerwildtuingrens en groot suikerrietplantasies, en naby Komatipoort vloei die rivier in die Komatirivier in.

## Toerisme-aantreklikhede langs die Krokodil 
duimnael|regs|300px|Krokodilrivier vanuit Ngwenya Lodge gesien
duimnael|regs|300px|Krokodilrivier vanaf Malalane gesien
duimnael|regs|300px|'n Nylkrokodil lê en bak in die son op die oewer van die Krokodilrivier naby Malalane
Die rivier vloei deur die Laeveld- Botaniese Tuin by Nelspruit, waar dit 'n diep kloof binnegaan, en die Nelsrivier uit die noorde daarby aansluit. Dit vorm ook die volle suidelike grens van die Krugerwildtuin. Hier verskaf die oewer uitstekende wildkykgeleenthede, aangesien diere vrylik tussen die Krugerwildtuin en privaat reservate ten suide rondbeweeg.

Gewilde oorde sluit onder meer in:
# Leopard Creek Gholfbaan, deur Gary Player ontwerp
# Malelaneruskamp in die Krugerwildtuin
# Marlothpark (landgoed en wildbewaringsgebied)
# Ngwenya Lodge ('n tyddeeloord)
# Krokodilbrugruskamp in die Krugerwildtuin

## Sytakke 
* Bankspruit
* Bumespruit (Krugerwildtuin)
* Elandsrivier, 'n sytak van die Krokodilrivier bekend vir sy baie watervalle, ontspring in die grasvlaktes op die plato van die Drakensberg naby Machadodorp.
* Hartebeesspruit
* Houtbosloop en Devil's Creek, mondings digby Montrosepas op N4.
* Kaaprivier, monding digby N4 langs die Krugerwildtuin met sytakke:
** Suidkaaprivier en Noordkaaprivier met sy sytak, die Queensrivier.
* Mbiyamitirivier (Krugerwildtuin)
** sytak: Napispruit (Krugerwildtuin)
* Nelsrivier, ontspring in Long Tompas op die Drakensberge.
* Statsrivier
* Vurhamispruit (Krugerwildtuin)
* Witrivier
** sytakke: Blinkwaterspruit en Boonsteloop

## Verwysings 
## Eksterne skakels 
* Riviere van Suid-Afrika
Т (Cyrillies)

duimnael|350px|links|Die kursiewe vorm in Serwies en Macedonies (die vyfde letter in die vierde ry).

**Т** (kleinletter: т, kursiewe en geskrewe vorm: *т*) is ’n letter van die Cyrilliese alfabet en moenie met die letters T/t en M/m in die Latynse alfabet verwar word nie. Dit word uitgespreek as /t/. In Serwies en Masedonies lyk die kursiewe en geskrewe vorm van die kleinletter soos ’n onderstebo Latynse *m* met ’n streep op om dit te onderskei van die Cyrilliese letter sja (*ш*).

In die ou Cyrilliese alfabet was die letter se naam *twrdo* (твръдо) en het dit ’n syferwaarde van 300 gehad.
У (Cyrillies)

**У** (kleinletter: у) is ’n letter van die Cyrilliese alfabet wat in Russies en Masedonies gebruik word en moenie met die letter Y in die Latynse alfabet verwar word nie. Dit word uitgespreek as /u/. In die ou Cyrilliese alfabet was die letter se naam *oek* (ѹкъ) en het dit ’n syferwaarde van 400 gehad.
Ў

**Ў** (kleinletter: ў) is ’n letter van die Cyrilliese alfabet wat in Belarussies en ’n paar nie-Slawiese tale gebruik word. Dit word "kort oe" (Belarussies: у кароткае, *oe karotkaje*) genoem omdat dit soos ’n у (uitspraak: "oe") lyk, maar nie ’n volle klinker is nie. Die letter word uitgespreek as /wh/.
Ф (Cyrillies)

**Ф** (kleinletter: ф) is ’n letter van die Cyrilliese alfabet. Dit is afgelei van die Griekse letter φ en word uitgespreek as /f/. In die ou Cyrilliese alfabet was die letter se naam *frt* (фрътъ) en het dit ’n syferwaarde van 500 gehad.
Ц

**Ц** (kleinletter: ц) is ’n letter van die Cyrilliese alfabet. Dit word uitgespreek as /t͡s/. In die ou Cyrilliese alfabet was die letter se naam *tsi* (ци) en het dit 'n syferwaarde van 900 gehad. Dié letter kan verwar word met die letter Џ.
Ч

**Ч** (kleinletter: ч) is ’n letter van die Cyrilliese alfabet wat onder meer in Russies, Serwies en Bulgaars gebruik word. Dit word uitgespreek as [t͡ɕ] of [t͡ʃ] (Afrikaans: tsj). In die ou Cyrilliese alfabet was die letter se naam *tsjrf* (чрьвь) en het dit ’n syferwaarde van 90 gehad.
Џ

**Џ** (kleinletter: џ) is ’n letter van die Cyrilliese alfabet wat in Serwies en Masedonies gebruik word. Dit word uitgespreek as /d͡ʒ/ (Afrikaans: dzj).
Ш

**Ш** (kleinletter: ш) is ’n letter van die Cyrilliese alfabet. Dit word uitgespreek as /ʃ/ of /ʂ/, na gelang van die taal, en in Afrikaans getranslitereer as "sj". Dit moenie verwar word met die letter Щ nie.
Щ

**Щ** (kleinletter: щ) is ’n letter van die Cyrilliese alfabet. Dit word uitgespreek as /ɕː/ in Russies, as /ʃt͡ʃ/ in Oekraïens en Roeteens en as /ʃt/ in Bulgaars. Die letter word in Afrikaans getranslitereer as "sjtsj" en in Engels as "shch", wat die historiese uitspraak verteenwoordig. Dit kan verwarrend wees, aangesien die uitspraak beskou kan word as die letter Ш ("sj") gevolg deur die letter Ч ("tsj"), wat nie die geval is nie. 

In die ou Cyrilliese alfabet was die letter se naam *sjta* (шта). Die uitspraak "sjt" is behou in Bulgaars.
Kleinglansspreeu

Die **kleinglansspreeu** (***Lamprotornis nitens***) is 'n spreeu in die familie Sturnidae. Dit kom voor in Angola, Botswana, Republiek Kongo, Gabon, Lesotho, Mosambiek, Namibië, Suid-Afrika, Eswatini, Zambië, en Zimbabwe. In Engels staan dit bekend as die Cape starling of red-shouldered glossy-starling.

## Identifikasie 
Die kleinglansspreeu is gewoonlik so 25&nbsp;cm groot en weeg tussen 65 tot 112 g. Dit is 'n relatief groot glansspreeu met 'n kort stert wat van die ander blouoorspreeus verskil deurdat dit 'n uniforme glansgroen kop sonder donkerblou oordekvere het, plus 'n rooibrons skouerplekkie en glansgroen pens en sye (geen blou of magenta op sye nie). Dit is groter as die swartpensglansspreeu met heelwat helderder, glansender vere, en die pens is glansgroen en nie 'n vaal swart nie. Die jong voël is valer en het strooigeel (nie helder oranjegeel nie) oë.

## Habitat 
Die kleinglansspreeu woon in savanne, gemengde bosgebied en tuine. Dit kom gereeld in heelwat dorre gebiede voor.

## Geluid 
## Galery

Lamprotornis nitens -Kruger National Park, South Africa -adult and juvenile-8.jpg|'n Jong en volwasse voël in die Krugerwildtuin
Starling (28099045545), crop.jpg|In die suidelike Krugerwildtuin
Lamprotornis nitens.jpg|Kleinglansspreeu in Etoshawildtuin, Namibië

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Sinclair et al, *Birds of southern Africa*. Struik Nature, 2011.
Ъ

**Ъ** (kleinletter: ъ) of ***jer*** is ’n letter van die Cyrilliese alfabet wat in Russies en Bulgaars gebruik word. Dit het egter heeltemal verskillende funksies in dié twee tale. Die letter het in Ou Kerkslawies voorgekom en is toe *jer* genoem. 

Die *jer* was oorspronklik ’n klinker en is nog steeds in Bulgaars, waar dit as /ɤ̞/ of as ’n schwa (/ə/) uitgespreek word. In moderne Russies word dit die "harde teken" (твёрдый знак, *twjordi znak*) genoem en het dit geen klankwaarde nie; dit dui aan dat die voorafgaande letter "hard" of gewoon uitgespreek word en nie gepalataliseer nie.
Ы

**Ы** (kleinletter: ы) of ***jeri*** is ’n letter van die Cyrilliese alfabet. Dit stel ’n /i/ voor ná ongepalataliseerde letters. Die uitspraak verskil van dié van ’n И en word in Engels as ’n "y" getranslitereer, maar in Afrikaans as ’n "i". 

In gewone skrif in Russies word meestal net die kleinletter gebruik, want geen Russiese woord begin met ’n ы nie (net enkele woorde en name uit ander tale). In die ou Cyrilliese alfabet was die letter se naam *jeri* (ѥры).
Ь (Cyrillies)

**Ь** (kleinletter: ь) of ***jerj*** is ’n letter van die Cyrilliese alfabet en moenie met die letter Ъ of die Latynse kleinletter-b verwar word nie. Dit word ook die "sagte teken" genoem (Russies: мягкий знак, *mjachki znak*; Oekraïens: м’який знак, *mjaki znak*; Belarussies: мяккі знак, *mjakki znak*). In die ou Cyrilliese alfabet was die letter se naam *jerj* (ѥрь).

Die letter het geen klankwaarde nie, maar dui aan dat die voorafgaande konsonant gepalataliseer word. In Serwies en Masedonies word dit nie meer gebruik nie; palatalisasie word aangedui met die letters љ (л + ь) en њ (н + ь).

Russiese woorde wat op ’n "sagte teken" eindig, kan manlik of vroulik (maar nie onsydig nie) wees; dis die enigste woorde waarvan die taalkundige geslag nie deur die laaste letter van ’n woord aangedui word nie.
О (Cyrillies)

**О** (kleinletter: о) is ’n letter van die Cyrilliese alfabet en lyk nes die Latynse O. Dit word uitgespreek as /o/. In die ou Cyrilliese alfabet was die letter se naam *on* (онъ) en het dit ’n syferwaarde van 70 gehad.
Э

**Э** (kleinletter: э) is ’n letter van die Cyrilliese alfabet en word in Russies, Belarussies en ’n paar nie-Slawiese tale gebruik. Dit word uitgespreek as /e/ of /ɛ/. 

## Geskiedenis 
duimnael|links|150px|Letters wat deur Pieter die Grote doodgekrap is.
Die letter het in die 13de eeu ontstaan as ’n variant van die letter є. Dit is sporadies gebruik, maar in die 17de eeu het die Oos-Slawiërs dit begin gebruik om ’n begin-e aan te dui wat nie gepalataliseer is nie (IFA: |e|). 

In voorstelle vir ’n burgerlike skrif wat in 1708 aan Pieter die Grote van Rusland voorgelê is, verskyn beide "э" en "є", maar laasgenoemde vorm is deur Pieter doodgekrap en die eerste vorm het in die nuwe alfabet behoue gebly. Baie mense was teen die letter gekant, maar die insluiting daarvan in die Russiese Akademie se woordeboek van 1789–94 het die amptelike aanvaarding daarvan ingelui.

In moderne Russies word "э" gebruik vir |e| of |ɛ| as beginletter in leenwoorde, soos in **э**лектричество (elektrisiteit), en ná klinkers, soos in ду**э**ль (tweegeveg). Die enigste oorspronklik Russiese woord wat daarmee begin, is waarskynlik этот (hierdie). Die Cyrilliese letter "е" word egter steeds dikwels gebruik vir leenwoorde, soos in т**е**ннис (tennis) en Б**е**рлин (Berlyn). 

In Belarussies word die letter baie meer dikwels gebruik omdat spelling eerder op uitspraak as op historiese belang geskoei is en die standaardisasie van die taal heelwat later as in Russies plaasgevind het.
Я

**Я** (kleinletter: я) is sedert die taalhervormings van Pieter die Grote van Rusland ’n letter van die Cyrilliese alfabet en word gebruik in Russies, Belarussies en Oekraïens. Dit word uitgespreek as /ja/. 

## Geskiedenis 
180px|duimnael|regs|’n Bladsy waarop Pieter die Grote die letter я behou en die ander twee vorms doodgekrap het.
In die ou Cyrilliese alfabet was /ja/ die letter Ѧ&nbsp;ѧ (ѧсъ малый, "klein joes") en het dit soms die syfer 900 voorgestel. Dit is aanvanklik as /ę/ getranslitereer. Die geskiedenis van die letter verskil van taal tot taal. In Serwies en Bulgaars het dit meestal /e/ geword. Onder die Oos-Slawiërs het dit waarskynlik ’n /æ/ geword wat die voorafgaande konsonant gepalataliseer het. Later het dit met /a/ verbind en ѧ het daarna /a/ aangedui ná ’n gepalataliseerde konsonant of /ja/ aan die begin van ’n woord. Daar het egter reeds ’n letter vir dié klank bestaan: 40px. 

Die twee letters was dus ekwivalente. In Russiese kursiewe skrif het die linkerkantse been van ѧ mettertyd korter geword en later heeltemal verdwyn en die middelste been het meer links geskuif. So het die letter sy я-vorm gekry.

In voorstelle vir ’n burgerlike skrif wat in 1708 aan Pieter die Grote voorgelê is, het al drie vorms verskyn. Pieter het net die vorm я behou en die ander twee doodgekrap, en so het laasgenoemde vorm deel van die nuwe Russiese alfabet geword. Dit is later ook vir Oekraïens en Belarussies aanvaar.
Blackburn Rovers

duimnael|David Dunn van die Blackburn Rovers.

**Blackburn Rovers** kan verwys na:

* Blackburn Rovers, 'n Engelse sokkerspan
* Blackburn Rovers, 'n Suid-Afrikaanse sokkerspan
П (Cyrillies)

**П** (kleinletter: п) is ’n letter van die Cyrilliese alfabet en stam af van die letter Π (pi) in Grieks. Dit word uitgespreek as /p/. In die ou Cyrilliese alfabet was die letter se naam *pokoi* (покои) en het dit ’n syferwaarde van 80 gehad.
Р (Cyrillies)

**Р** (kleinletter: р) is ’n letter van die Cyrilliese alfabet en moenie met die letter P in die Latynse alfabet verwar word nie. Dit word uitgespreek as /r/ of /rʲ/. In die ou Cyrilliese alfabet was die letter se naam *rjtsi* (рьци) en het dit ’n syferwaarde van 100 gehad.
Koppa (Cyrillies)

**Ҁ** (kleinletter: **ҁ**) is ’n letter van die Ou Cyrilliese alfabet wat nie meer gebruik word nie. Dit is "koppa" genoem. 

Die vorm en naam is afgelei van die Griekse letter koppa (Ϙ&nbsp;ϙ). Dit het nie ’n fonetiese waarde gehad nie en is slegs gebruik vir die syfer 90, nes in Grieks. Sy funksie as syfer is later vervang deur die Cyrilliese letter Ч.
Oek (Cyrillies)

**Ѹ** (kleinletter: **ѹ**) is ’n letter van die Ou Cyrilliese alfabet wat nie meer gebruik word nie. Dit is "oek" genoem en was oorspronklik ’n digraaf (dubbelletter) wat gevorm is met die Cyrilliese О en У. Om plek te bespaar is hulle dikwels bomekaar geskryf. Dit is later deur ’n alleenstaande У vervang.